**OBVESTILO POSAMEZNIKOM PO ČLENU 14 SPLOŠNE UREDBE O VARSTVU PODATKOV (angl. GDPR) GLEDE OBDELAVE OSEBNIH PODATKOV**
**\*\*\***

**Lastniki nepremičnin, vpisani v Katastru nepremičnin (KN)**

* **Upravljavec zbirke osebnih podatkov**:

Geodetska uprava Republike Slovenije, Zemljemerska ulica 12, telefon: (01) 478 48 00, e-naslov: pisarna.gu@gov.si

* **Kontakti pooblaščene osebe za varstvo osebnih podatkov (angl. DPO)**:

Romana Hudnik Rovan, telefon: (01) 478 48 15, e-naslov: romana.hudnik-rovan@gov.si

* **Nameni obdelave osebnih podatkov:**

*Vodenje podatkov o lastnikih nepremičnin – parcel in delov stavb v Katastru nepremičnin* se izvaja za namene zagotavljanja temeljne evidence o položaju, obliki, fizičnih in drugih lastnostih parcel, stavb in delov stavb, ki izkazuje dejansko stanje nepremičnin na območju Republike Slovenije, ter izvajanja katastrskih postopkov.

Prevzemanje podatkov o lastnikih parcel in delov stavb iz Zemljiške knjige v Kataster nepremičnin se izvaja za namene vodenja Katastra nepremičnin ter izvajanja katastrskih postopkov.

Prevzemanje podatkov o lastnikih parcel in delov stavb iz Centralnega registra prebivalstva v Kataster nepremičninse izvaja za namene osveževanja in dopolnjevanja podatkov o lastnikih, vpisanih v Kataster nepremičnin.

* **Vrste osebnih podatkov, ki se obdelujejo:**

*Vodenje podatkov v Katastru nepremičnin:* ime in priimek, naslov prijavljenega prebivališča, naslov za vročanje, datum rojstva, državljanstvo, enotna matična številka občana (EMŠO) ter datum smrti

*Prevzemanje podatkov iz Zemljiške knjige v Kataster nepremičnin:* ime in priimek, EMŠO, naslov stalnega prebivališča ter delež lastništva

*Prevzemanje podatkov iz Centralnega registra prebivalstva v Kataster nepremičnin:* ime in priimek, naslov prijavljenega prebivališča, naslov za vročanje, datum rojstva, državljanstvo, EMŠO ter datum smrti

* **Pravna podlaga za obdelavo osebnih podatkov:**

točka (c) člena 6(1) Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES - Splošna uredba o varstvu podatkov (UL L št. 119 z dne 4. 5. 2016, str. 1, in UL L št. 127 z dne 23. 5. 2018, str. 2 - popr.; angl. »General Data Protection Regulation« - GDPR, Splošna uredba) ter prvi in drugi odstavek 6. člena Zakona o varstvu osebnih podatkov – ZVOP-2 (Uradni list RS, št. 163/22), v povezavi s 14. in 108. členom Zakona o katastru nepremičnin – ZKN (Uradni list RS, št. 54/21)

* **Uporabniki ali kategorije uporabnikov osebnih podatkov:**

1. obdelovalci (zunanji izvajalci), ki na podlagi pogodbe v skladu s členom 28 Splošne uredbe v imenu Geodetske uprave Republike Slovenije izvajajo določene obdelave osebnih podatkov lastnikov nepremičnin iz Katastra nepremičnin, pri vzdrževanju aplikacij za vodenje podatkov ter podpori izvajanju postopkov v zvezi z evidenco

2. uporabniki, ki imajo zakonsko pravno podlago za pridobitev osebnih podatkov lastnikov nepremičnin iz Katastra nepremičnin (pooblaščeni geodeti, pooblaščeni projektanti, sodni izvedenci geodetske stroke, državni organi, občine, odvetniki…)

* **Informacije o prenosih osebnih podatkov v tretjo državo ali mednarodno organizacijo:**

Osebni podatki se ne prenašajo v tretje države (države izven Evropske unije) ali mednarodne organizacije.

* **Rok hrambe osebnih podatkov:**

arhivsko gradivo (A), na podlagi Načrta klasifikacijskih znakov Geodetske uprave Republike Slovenije (35312 – KN – Postopki spreminjanja podatkov)

* **Pravice posameznikov v zvezi z obdelavo osebnih podatkov:**

Lastniki nepremičnin, vpisani v Katastru nepremičnin, imate na podlagi Splošne uredbe glede lastnih osebnih podatkov, ki jih Geodetska uprava Republike Slovenije vodi o vas, pravico dostopa oziroma seznanitve s podatki, z vpogledom ali pridobitvijo kopije (člen 15), ter pravico do popravka netočnih ali neažurnih podatkov in dopolnitve nepopolnih podatkov (člen 16).

Geodetska uprava Republike Slovenije zagotavlja uresničevanje vaših pravic v skladu s Splošno uredbo, v roku enega meseca po prejemu vaše popolne pisne zahteve. V zahtevi se morate ustrezno identificirati in opredeliti vsebino zahteve. Zahtevo lahko posredujete organu na naslov Zemljemerska ulica 12, 1000 Ljubljana, ali na e-naslov pisarna.gu@gov.si. V zvezi z uresničevanjem svojih pravic se lahko posvetujete s pooblaščeno osebo za varstvo osebnih podatkov (DPO).

* **Informacija o pravici do vložitve pritožbe pri nadzornem organu**:

V skladu s Splošno uredbo lahko lastniki nepremičnin, vpisani v Katastru nepremičnin, če menite, da so kršene vaše pravice v zvezi z obdelavo lastnih osebnih podatkov, vložite pritožbo pri Informacijskem pooblaščencu (naslov: Dunajska 22, 1000 Ljubljana, e-naslov: gp.ip@ip-rs.si, telefon: (01) 230 97 30, spletna stran: [www.ip-rs.si](http://www.ip-rs.si/)).

* **Vir osebnih podatkov in ali izvirajo iz javno dostopnih virov:**

Zemljiška knjiga (javna evidenca o lastnikih nepremičnin) in Centralni register prebivalstva

* **Informacije o obstoju avtomatiziranega sprejemanja odločitev, vključno z oblikovanjem profilov**:

Avtomatizirano sprejemanje odločitev ali profiliranje se ne izvaja.